CELEX: C2007/042/66
Language: da
Date: 2007-02-24 00:00:00
Title: Sag T-406/06: Sag anlagt den 28. november 2006 — Evropaїki Dynamiki mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/38
            
         Sag anlagt den 28. november 2006 — Evropaїki Dynamiki mod Kommissionen
   (Sag T-406/06)
   (2007/C 42/66)
   Processprog: engelsk
   Parter
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyers N. Korogiannakis og N. Keramidas)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning (Generaldirektoratet for Miljø), hvorefter sagsøgerens bud ikke blev valgt og kontrakten blev tildelt den valgte entreprenør, annulleres.
            
         
               —
            
            
               Kommissionen for De Europæiske Fællesskaber (Generaldirektoratet for Miljø) tilpligtes at betale sagsøgerens omkostninger til juridisk bistand samt andre med søgsmålet forbundne omkostninger, selv om der ikke gives sagsøgeren medhold.
            
         
               —
            
            
               Kommissionen for De Europæiske Fællesskaber (Generaldirektoratet for Miljø) tilpligtes at betale sagsøgeren erstatning på 86 300 EUR for tab lidt i forbindelse med den omhandlede udbudsprocedure.
            
         Søgsmålsgrunde og væsentligste argumenter
   Som svar på Kommissionens bekendtgørelse af udbud angående levering af tjenesteydelser vedrørende bistand til registreringssystem oprettet under direktiv 2003/87 (1) i forbindelse med teknisk vedligeholdelse og brugersupport (EUT 2006/S 102-108793) afgav sagsøgeren et bud. Sagsøgeren anfægter beslutningen, hvorefter sagsøgerens bud ikke blev valgt og kontrakten blev tildelt en anden tilbudsgiver.
   Til støtte for søgsmålet gør sagsøgeren gældende, at Kommissionen foretog flere åbenbare fejlskøn og tilsidesatte ligebehandlingsprincippet og gennemsigtighedsprincippet. Sagsøgeren gør endvidere gældende, at Kommissionen ikke begrundede beslutningen, da den undlod at oplyse sagsøgeren om fordelene ved det valgte bud i forhold til sagsøgerens bud.
   
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32).